CELEX: 32008R0067
Language: ro
Date: 2008-01-25 00:00:00
Title: Regulamentul (CE) nr. 67/2008 al Comisiei din 25 ianuarie 2008 de modificare a Regulamentului (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor

26.1.2008   
            
            
               RO
            
            
               Jurnalul Oficial al Uniunii Europene
            
            
               L 23/13
            
         
      REGULAMENTUL (CE) NR. 67/2008 AL COMISIEI
   
   din 25 ianuarie 2008
   de modificare a Regulamentului (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (1), în special articolul 27 alineatul (4),
   întrucât:
   
               (1)
            
            
               Regulamentul (CE) nr. 3199/93 al Comisiei (2) prevede că denaturanții utilizați în fiecare stat membru pentru denaturarea completă a alcoolului în conformitate cu articolul 27 alineatul (1) litera (a) din Directiva 92/83/CEE trebuie descriși în anexa la regulamentul respectiv.
            
         
               (2)
            
            
               În temeiul articolului 27 alineatul (1) litera (a) din Directiva 92/83/CEE, statelor membre li se solicită să scutească de la plata accizelor alcoolul complet denaturat în conformitate cu cerințele fiecărui stat membru, sub rezerva ca aceste cerințe să fie comunicate în mod corespunzător și acceptate în condițiile prevăzute în alineatele (3) și (4) din articolul menționat.
            
         
               (3)
            
            
               Bulgaria și România au comunicat denaturanții pe care intenționează să-i utilizeze.
            
         
               (4)
            
            
               Comisia a transmis comunicările menționate anterior celorlalte state membre la 1 ianuarie 2007 în cazul Bulgariei și la 9 ianuarie 2007 în cazul României.
            
         
               (5)
            
            
               S-au primit obiecții cu privire la cerințele notificate. Prin urmare, procedura menționată la articolul 27 alineatul (4) din Directiva 92/83/CEE a fost îndeplinită în mod corespunzător și este necesar ca în anexa la Regulamentul (CE) nr. 3199/93 să se includă cerințele comunicate de Bulgaria și România.
            
         
               (6)
            
            
               Prin urmare, Regulamentul (CE) nr. 3199/93 trebuie modificat în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului pentru accize,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 3199/93 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 ianuarie 2008.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 316, 31.10.1992, p. 21. Directivă modificată ultima dată prin Actul de aderare din 2005.
   
      (2)  JO L 288, 23.11.1993, p. 12. Regulament modificat ultima dată prin Regulamentul (CE) nr. 2023/2005 (JO L 326, 13.12.2005, p. 8).
   
      ANEXĂ
      În anexa la Regulamentul (CE) nr. 3199/93 se adaugă următoarele paragrafe:
      
         „Bulgaria
         Pentru denaturarea completă a alcoolului etilic, se adaugă următoarele substanțe în cantitățile menționate, la 100 de litri de alcool etilic cu un conținut minim real de alcool de 90 %:
         
                     —
                  
                  
                     5 litri de metiletilcetonă;
                  
               
                     —
                  
                  
                     2 litri de alcool izopropilic;
                  
               
                     —
                  
                  
                     0,2 grame de albastru de metilen.
                  
               România
         La un hectolitru de alcool pur:
         
                     —
                  
                  
                     1 gram de benzoat de denatoniu,
                  
               
                     —
                  
                  
                     2 litri de metiletilcetonă (butanonă) și
                  
               
                     —
                  
                  
                     0,2 grame de albastru de metilen.”